text: Brand i lastbil på motorvejen
  10 april 2015 kl. 04.16
  Politiet forventer den bliver fjernet fredag morgen
  En teknisk defekt på en lastbil der var på vej sydpå af den sønderjyske motorvej, var natten til fredag klokken 01.44 årsagen til, at der gik ild i en lastbil, oplyser Syd og Sønderjyllands Politi til TV SYD.
  Vagthavende oplyser her fredag morgen, at hængeren fortsat står i nødsporet kort før afkørsel Haderslev Nord, men at den formentlig bliver fjernet indenfor de kommende timer.
  Ifølge vagtchef Henrik Sønderskov fra Syd og Sønderjyllands Politi er ingen kommet til skade ved branden og der er lige nu et spor farbar i sydgående retning på motorvejen.
  Vedr. den brændte lastbil på den sønderjyske motorvej v/Haderslev N, er et spor farbar, der er skiltevogn på stedet.  #politidk
  
  